Октомврийска среща на независимите маркетолози в София - събитие на живо
2023-09-18 00:00 (Europe/Helsinki)
Ти си специалист на свободна практика, живееш с маркетинга, влагаш цялото си внимание, знания и умения в проектите на своите клиенти. Поставяш креативността в основата на работата си и изпипваш всеки детайл.
Ако се припознаваш във всичко, казано дотук, и смяташ, че искаш да допринесеш за развитието на малка общност от маркетолози, събитието е точно за теб. Подходящо е, разбира се, и ако едва сега поемаш по своя професионален път, но правиш смели крачки напред, зареден с ентусиазъм и желание да експериментираш. Включи се, за да:

споделиш и чуеш интересни идеи;
обогатиш познанията си;
срещнеш други независими маркетинг експерти.

Каква е целта на събитието?
Да изгради сплотена мрежа от специалисти в областта на маркетинга. Идеята е срещите да се провеждат регулярно, ежемесечно, а с постоянство да се изгради малка група от съмишленици, част от която можеш да бъдеш и ти. За да има с кого да обсъждаш предизвикателствата на професията, с кого да споделяш успехите и неуспехите си и от кого да научаваш по нещо ново.
Звучи ти като твоето място? Ела в началото на октомври в Betahaus Славейков, за да поставим заедно основите на тази общност. По време на първото издание те очаква и среща-разговор с Николай Димов – творчески директор в Mindblow Agency.
За кого е подходящо

За маркетолози.

Лектор

Николай Димов е основател на Mindblow Agency. Бил е маркетинг директор в Manpower Bulgaria и управляващ партньор в една от най-големите инфлуенсър маркетинг агенции в страната.

Участието е без такса, с предварителна регистрация.

„Онлайн магазин, който сам генерира повече продажби и доволни клиенти. Възможно ли е?" - онлайн събитие
2023-09-28 19:00 - 21:00
Имаш идея за развитие на собствен бизнес, желание, визия за малките крачки, които ще те доведат до голямата цел. Нужни са ти много познания, за да си пробиеш път в онлайн пространството, особено ако разчиташ предимно на собствените си сили. Книгите, уебинарите, семинарите и полезните статии са част от пътя към успеха. А успешните примери са не само източник на мотивация и вдъхновение, но и ти дават ценни насоки за твоя бизнес.
Ако се чудиш откъде да започнеш, добър старт е точно този уебинар, защото те среща с предприемчив лектор, който превръща идеите си в успешни проекти. Фокусът е върху добрите практики в света на електронната търговия.
За кого е подходящо събитието

За всички, които искат да стартират собствен бизнес.

Лектор

Борислав Колибаров има над 15 години опит в маркетинга и директните продажби. Съсобственик е на дигитална агенция МarmaLAB и стои зад небезизвестния проект за нестандартни подаръци „Сапунта мара“.

Участието е без такса, с предварителна регистрация.

Програмиране на микроконтролери и електроника за начинаещи – събитие във Варна
2023-09-30 10:00 - 12:00 | The Social Teahouse, ул. Преслав 53, Варна
Вкъщи отглеждаш тийнейджър, който видимо се интересува от програмирането. Ако искаш да му подариш един вълнуващ ден, в който той не само ще се учи, ще се забавлява, но и ще види реален резултат от усилията си веднага, насочи го към събитието. Организирано е от „Социалната чайна“ и се провежда във Варна.
Разделено е на три отделни панела:

първи – базовата стъпка, която показва на младежите как да управляват светодиод чрез програмиране на микроконтролер;
втори – той надгражда първия, а участниците се учат как да управляват малка количка;
трети – участниците изграждат мини фотокабинка и така разбират как на практика програмирането и електрониката могат да създадат наистина полезно устройство.

За кого е подходящо събитието

За младежи между 13 и 29 години, които се интересуват от програмиране и електроника.

Участието е с такса, с предварителна регистрация. Можеш да запазиш място на телефон 088 461 4108.

Как да бъдеш фрийланс дизайнер? - онлайн събитие
2023-10-04 19:00 - 21:00
Дизайнът е сферата, в която искаш да се развиваш. Дипломата или сертификатите от курсовете са добра основа, върху която да стъпиш в началото на своята кариера. Оттук нататък ти предстои много работа, интересни проекти, успехи, понякога и разочарования. Започваш като фрийлансър, а дали ще се пренасочиш към агенция, само времето ще покаже. Как да стартираш? Как да достигаш до потенциалните си клиенти? На тези и други въпроси отговаря лекторът по време на уебинара. Той ти дава ценни насоки за:

ценообразуването;
управлението на времето;
развиването на уменията в бъдеще и др.

Целта на събитието е да се почувстваш по-уверен, когато се захванеш със своя първи проект.
За кого е подходящо

За начинаещи дизайнери фрийлансъри.

Лектор

Недко Боянов е бранд дизайнер, а в портфолиото му са включени български и чуждестранни проекти. Освен това той е съпредседател на творчески колектив „На Улицата“. Организацията работи активно, за да направи Стара Загора по-артистичен град.

Участието е без такса, с предварителна регистрация.

Career Show 2023 - хибридно събитие
2023-10-05 - 2023-10-06 | Арена Армеец София, бул. Цариградско шосе 4-ти км
Ако току-що завършваш образованието си и все още не си поел по пътя на своята професионална реализаиция, посети Career show следващия месец. Събитието е двудневно, напълно безплатно, с огромен мащаб – участие взимат над 200 компании. Каква е целта му? Да срещне млади специалисти от различни сфери с техните бъдещи работодатели.
Какво да очакваш?

Ден първи – взимаш участие в активностите, общуваш с представители на различните фирми, присъстваш на лекции и демонстрации на нови технологии. Всичко това се случва в Арена Армеец.
Ден втори – включваш се онлайн от която и да е точка, за да се представиш на избраните от теб компании.

С какво още ти е полезно събитието? Имаш възможността да се:

запознаеш с експерти в различни области;
получиш кариерна консултация и насока от специалистм
включиш в полезни работилници и уебинари.

За кого е подходящо

За хора, които търсят своята първа работа, за утвърдени специалисти, както и за такива, които са решили да сменят професионалната си насока.

Входът е без такса, но регистрацията е задължителна.

Serp Conf. 2023 – конференция на живо
2023-10-12 | Интер Експо Център, бул. "Цариградско шосе" 147, София
Само след няколко дни се провежда най-голямото SEO събитие в Източна Европа. Ако развиваш бизнеса си онлайн, със сигурност е подходящо за теб. Среща те с експерти в областта, които обсъждат SEO тенденциите и ползите от оптимизацията. Работният език е английски.
Конференцията е разделена на няколко панела:

Техническо SEO.
SEO за електронна търговия.
Изкуствен интелект и SEO.
Python & SEO.
Бъдещето на оптимизацията.

Подробната програма можеш да разглеждаш в сайта на събитието.
За кого е подходящо

За предприемачи, собственици на бизнес, специалисти в областта на маркетинга и SEO.

Лектори

Лекторите са основатели на български и чуждестранни дигитални агенции, технологични компании и SEO специалисти.

Събитието е с такса, с предварителна регистрация.

„Питай ЗАЩО и КАК“ – среща на живо
2023-10-14 15:00 - 18:00 | Тротоара, ул. Братя Миладинови 26, София, Bulgaria
Често, на път за вкъщи или в парка, когато можеш да откраднеш време за себе си, слушаш нечий подкаст. Във формата намираш и вдъхновение, и теми за размисъл, черпиш идеи или просто се наслаждаваш на ценни разговори. Самият ти си обмислял да стартираш собствен подкаст проект. Ако е така, събитието е точно за теб. Подходящо е дори и само ако искаш да чуеш какво имат да споделят любимите ти водещи.
Помисли си какво би ги попитал, запиши си въпроси или идеи, които би дискутирал с тях, и ела в „Тротоара“, за да си поговориш с:

Георги Ненов от „Свръхчовекът с Георги Ненов“;
Цветомир Цанов от „2&200“;
Георги Йорданов от „Автентичност“;
Олга Василевска от „Нов човек“;
Владимир Станков от „Канал 4“ и „Барлог“.

За кого е подходящо събитието

За хора, които намират своето вдъхновение в подкастите.

Лектори

Лектори са някои от популярните водещи на подкасти в България.

Участието е без такса, с предварителна регистрация.

Силата на инвестициите – събитие на живо
2023-10-18 08:30 - 13:30 | хотел InterContinental Sofia, пл. „Народно събрание“ 4, София, Bulgaria
Високите нива на инфлацията през последната година и половина, както и ниските лихви по депозитите, поставят все по-често пред теб въпроса за ползите от инвестициите. Ако обмисляш да пренасочиш част от спестяванията си в акции, този форум ти е от полза. Програмата е разделена на няколко основни панела:

Българска фондова борса;
Международни пазари;
Дигитални валути и изкуствен интелект.

Част от темите, които се дискутират, са:

какви са перспективите на БФБ през 2024 година;
кои са най-добрите международни пазари;
какво е бъдещето на биткойна през идната година.

По време на лекционната част получаваш отговор на редица други въпроси, които най-вероятно те вълнуват. Освен това имаш възможността да се включиш и в един от трите уъркшопа:

защо и как да инвестираме на финансовите пазари в среда на висока инфлация и ниски лихви по депозитите;
банкирането днес – удобно, бързо и персонализирано;
психология на успешното инвестиране.

Мислиш, че събитието ще ти е полезно? Запиши се по-скоро, местата са ограничени.
За кого е подходящо

За всички, които се интересуват от темата за инвестициите.

Участието е платено, с предварителна регистрация.

Стойността на билетите варира спрямо достъпа до различните активности.

SEO стратегии за създаване и оптимизиране на локално съдържание - уебинар
2023-10-18 19:00 - 21:00
Оптимизирането е важна част от онлайн присъствието на всеки електронен магазин. Наясно си с това, ако предимно сам развиваш своя сайт. Влагаш усилия в съдържание, което да се хареса и на посетителите, и на търсачките. Въпреки че познания не ти липсват, уебинарите винаги са полезни ресурси, от които се възползваш. Включи се и в предстоящото събитие, за да разбереш как да:

подбираш важните за твоя бизнес ключови думи и фрази;
извършиш одит на сайта си;
оптимизираш локални страници (On-Page).

За кого е подходящо?

За собственици на малък бизнес.

Лектор

Мария Георгиева е SEO специалист в компания Payhawk. Има над 10 години опит в сферата на дигиталния маркетинг. Твърдо вярва, че оптималните сайтове се създават с мисъл за потребителя.

Участието е без такса, с предварителна регистрация.

Менторска програма за жени предприемачи – обучение на живо
2023-10-19 19:00 - 2023-12-31 21:00 | Българска търговско-промишлена палата, Искър 9, София, Bulgaria
Мечтаеш да стартираш собствен бизнес, защото вярваш в идеите си и искаш да ги видиш реализирани. Имаш цел, към която да се движиш, но си наясно, че трябва да извървиш дълъг път. Ако е така, разгледай специализираното обучение за жени предприемачи. От полза ти е, защото разбираш:

как да заложиш правилната основа на своето начинание;
как да преодолееш страха, който ти пречи да стартираш;
каква е връзката между бизнеса и ценностите;
защо комуникацията е важна и как да създадеш разпознаваем образ на бранда си;

Разгледай сайта на събитието, за да разбереш какво още те очаква по време на шестмесечното обучение.
С какво още ти е полезно събитието?

изграждаш мрежа от контакти;
правиш собствен бизнес план;
представяш проекта си пред инвеститори, партньори и клиенти.

За кого е подходящо

За дами, които са решили, че е време да стартират собствен бизнес.

Лектори

Лектори и ментори са дами от различни сектори на бизнеса. Повече за тях научаваш в сайта на събитието.

Обучението е платено. За да участваш, трябва да кандидатстваш предварително.

Занятията се провеждат от януари 2024 г. до юни 2024 г., всеки петък, събота и неделя.
Имаш възможността да заявиш и стипендия. В сайта на обучението можеш да се запознаеш с различните изисквания за стипендиите.

Google Analytics 4 – полезни отчети и реалното им приложение в бизнеса, уебинар
2023-10-26 19:00 - 21:00
Независимо дали поддържаш блог, информационна онлайн медия или имаш електронен магазин, вероятно използваш Google Analytics. Само преди няколко месеца новата версия замени окончателно старата, затова мисля, че уебинарът е от полза за всеки, който използва услугата. Все пак фокусът на събитието е върху бизнеса, така че не пропускай да се включиш, ако развиваш собствен онлайн бизнес.
Уебинарът се провежда в две части. От лекторите разбираш:

как да настроиш отчетите така, че да дадат информация за твоя бизнес;
как ти помагат да анализираш маркетинговите данни;
как могат да подпомогнат планирането на бюджет.

За кого е подходящо събитието

За собственици на бизнес, които сами анализират данните от Google Analitics 4.

Лектори

Благовест Тодоров е част от екипа на агенция „Netpeak“ от 2021 година и управлява SEO, PPC и CRM проекти.
Кристина Кузманова се развива в сферата на дигиталния маркетинг вече над 6 години. В момента е Project Мanager в Netpeak.

Участието е без такса, с предварителна регистрация.

Book Talks – събитие на живо
2023-10-28 17:00 - 20:00 | PM клуб, Позитано, София, Bulgaria
Ако книгите са част от ежедневието ти, най-вероятно вече си чувал за изданието Book Talks. В случай че не си, по време на срещите различни лектори представят вдъхновяващи книги от света на бизнеса, предприемачеството или личностното развитие. Включи се в тазмесечното издание, за да чуеш резюмета на:

„Тялото казва не“ на Габор Мате

Книгата разкрива ролята на връзката между ума и тялото за здравословното състояние и различните видове заболявания.

„Дай и ще получиш“ на Адам Гранд

Книгата се фокусира върху взаимодействието с другите като необходима част от успеха. Разглежда трите основни типа – Егоист, Алтруист и Кантар в контекста на бизнес средата.
За кого е подходящо

За хора, които имат нужда от нови идеи за полезни четива.

Лектор

Александра Алгафари e психолог и психотелесен терапевт. Основател на дигиталната платформа за личностно развитие JAYA Tribe.

Участието е с такса, с предварителна регистрация.

Конференция Open fest - събитие на живо
2023-11-04 - 2023-11-05 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Ако имаш интереси в IT сферата, обичаш да споделяш знанията си и да общуваш, това събитие ще ти е интересно и полезно.
Целта му е да популяризира проекти, създадени със софтуер с отворен код и със свободен софтуер. По време на конференцията можеш да споделиш свои идеи или да почерпиш вдъхновение от тези на другите. Част от лекциите, на които присъстваш, са:

„Where did all the fun go?“, а фокусът е върху забавлението в коденето.
„Антикорупционен софтуер“ – лекция на Божидар Божанов.
„То или Не То: изкуствен интелект – вдъхновение или заплаха?“ – как хората на изкуството да се възползват от AI.

Програмата е разнообразна, темите са интересни, а всички тях научаваш от сайта на събитието. Предвидени са и няколко работилници, в които можеш да се включиш:

брейнсторминг за решаване на обществени проблеми;
състезание с ретро игри и др.

За кого е подходящо събитието

За всичко, които имат интерес в сферата на информационните технологии.

Лектори

Лекторите са предимно специалисти в IT сферата.

Участието е без такса, с предварителна регистрация.

Google Analytics 4 Masterclass – събитие на живо
2023-11-04 10:00 - 2023-11-05 15:30 | Аll Channels Play Space, бул. Сливница 245, София
Ако имаш свой собствен бизнес, със сигурност отваряш Google Analytics, за да проследиш потребителските нагласи и действия. Ползваш последната версия GA4 , но не си наясно доколко ефективно. Мислиш ли, че има какво още да научи по темата? Ако отговорът е „да“, събитието ти е от полза, защото ти помага да се разбереш как да използвате метриките на инструмента. Включи се, от лекторите научаваш как да:

следиш ефективността на уебсайта си;
създаваш персонализирани отчети;
анализираш данните си и др.

Програмата включва някои от следните лекции:

интеграция на Google Analytics 4 с Big Querty и интеграция през Google Tag Manager;
схема на данните и ограниченията в GA 4. Ключови дименсии и метрики;
как да подобриш анализа на данни от GA 4 с помощта на Looker studio.

За кого е подходящо събитието

За маркетолози, собственици на бизнес или бизнес анализатори.

Лектори
Маркетолози от водещите агенции в страната:

Мартин Желязков – Netpeak
Александър Георгиев – Digitas
Благовест Йорданов – ID Consult
Деян Петров – Xplora

Участието е платено, с предварителна регистрация.

Цената на билета е без включено ДДС.

„Насоки за успешно публикуване на научни изследвания в авторитетни списания“ – онлайн семинар
2023-11-08 08:00 - 17:00
Темата за публикациите в специализираните издания те вълнува? Искаш да разбереш повече за възможностите, които се откриват пред теб и за грешките, които би могъл да допуснеш? Тези и други въпроси се разискват по време на конференцията.
Местата в залата са изчерпани, но можеш да се включиш онлайн и да гледаш живото излъчване. Част от въпросите, които се дискутират, са:

какво да избягваш при публикацията на трудовете си;
как и къде да търсиш проверена и качествена информация;
каква е ролята на технологиите при защитата на интелектуалната собственост.

Виж цялата програма в сайта на събитието, за да знаеш какво точно да очакваш.
За кого е подходящо обучението

За всички, които имат интерес към процеса на публикуване на трудове в научни издания.

Лектори

Лекторите са професори и издатели на специализирани списания у нас. Имената им разбираш от страницата на събитието.

Онлайн излъчването е без такса и без предварителна регистрация. Излъчва се на живо във Фейсбук.

„Денят на предприемача“ със Светлин Наков – събитие на живо
2023-11-08 19:00 - 23:30 | Carrusel Club, ул. Георги С. Раковски 108, София, Bulgaria
Като собственик на малък бизнес най-вероятно членуваш в различни групи за електронна търговия и предприемачество в интернет, следваш релевантни страници и обменяш опит с хора като теб на живо и онлайн. „Денят на предприемача“ е издание, което цели да среща собственици на бизнес от различни сектори на едно място. Включи се през ноември. Гост-лектор е Светлин Наков – основател на SoftUni Digital.
Събитието е разделено на три основни части:

среща със Светлин Наков, който разказва за своя професионален път, идеите и трудностите по пътя към реализацията им;
Q&A сесия;
networking.

За кого е подходящо събитието

За предприемачи, независимо от сферата им на дейност.

Лектор

Светлин Наков е основател на SoftUni Digital. Има дългогодишен опит като софтуерен инженер. Автор е на няколко книги за компютърно програмиране и софтуерни технологии.

Участието е с такса, с предварителна регистрация.

Netpeak talks: Линкбилдинг и вътрешно налинкване - уебинар
2023-11-15 19:00 - 21:00
Имаш онлайн магазин и блог секция към него, която привлича част от потенциалните ти клиенти. Нямаш финансовия ресурс да делегираш цялостната поддръжка на агенция, затова правиш сам каквото можеш. Знаеш, че работата по един сайт е свързана с много, много четене и се възползваш от всяка възможност да научиш нещо ново. Познанията по SEO и в частност линк билдинг със сигурност са ти от голяма полза, така че не пропускай лекцията на Нетпийк.
Какво разбираш от лекторите?

Как да изпревариш конкурентите си – магията на вътрешното налинкване – научаваш какви са методите за изграждане на ефективни връзки в уебсайта. Представят ти се конкретни стратегии и инструменти, които са ти от полза.
Кои са ключовете за успех в SEO – link building на второ и трето ниво – фокусът е върху разнообразяването на линк масата и използването на по-дълбоки линкове.

За кого е подходящо събитието

За собственици на бизнес, които сами се грижат за оптимизацията на сайтовете си, както и за всички, които се интересуват от изграждането на вътрешни връзки.

Лектори

Алексей Балев е SEO Tech Lead в „Netpeak Bulgaria“. Основната му дейност в компанията е свързана с автоматизацията на SEO процесите и обработката на големи обеми от данни.
Александър е Middle Outreach Specialist в „Netpeak Bulgaria“. Има над 2 години опит в link building и в момента с повече от 70 проекта.

Участието е без такса, с предварителна регистрация.

Принципи в лого дизайна - уебинар
2023-11-16 19:00 - 21:00
Не е нужно да си дизайнер, за да успееш да отличиш доброто лого от посредственото. Има принципи, които, ако бъдат спазени, крайният продукт не само прави впечатление, но и се помни, превръща се в средство за идентификация на марката. Ако темата ти е интересна, включи се в уебинара. От лектора разбираш какви са основните принципи при създаването на лого. Фокусът е върху:

симплифициране и рационализиране;
индивидуалност и запомняне.

Разбираш още:

каква е символиката на формите;
как да използваш цвета;
какво е значението на типографията.

За кого е подходящо събитието

За всички, които искат да разберат какви са основите при създаването на лого.

Лектор

Асен Танев завършва НХА, развива фрийланс проекти и работи като дизайнер в рекламна агенция „HUMAN“.

Участието е без такса, с предварителна регистрация.

Актьорски курс във Варна – събитие на живо
2023-11-18 19:00 - 2023-11-21 22:00 | The Social Teahouse, ул. Преслав 53, Варна
Добър специалист си, развиваш се успешно, трупаш нови знания и се усъвършенстваш. А обичаш ли да излизаш извън комфортната си зона? Да се впускаш в нови начинания и да предизвикваш себе си? Ако отговорът е „да“, със сигурност ще проявиш интерес към събитието. Включи се, за да изживееш нови емоции, да си подариш нестандартни преживявания и за да се посмееш от сърце.
Курсът е много подходящ за теб, ако твоето по-младо аз така и не е намерило смелост да се насочи към театъра, а желанието ти е останало несбъдната мечта.
За кого е подходящо събитието

За всички, които искат да предизвикат себе си.

Лектор

Десислава Чутуркова е основател на театър „Нагоре по стълбата“. Завършила е НАТФИЗ, където и преподава през последните 10 години. Специализирала е и в Atlantic Acting School в Ню Йорк.

Участието е без такса, с предварителна регистрация на мейл artdessiegym@hotmail.com.

Курсът се провежда на 18, 19, 20 и 21 декември.

Upstream бранд подходът – да се отличиш като плуваш срещу течението, уебинар
2023-11-22 19:00 - 21:00
Как да отличиш своя бранд сред конкурентите? Вероятно всеки, захванал се да развива собствен малък бизнес, си задава този въпрос. Рецепти има много, част от тях си опитвал, имал си попадения, претърпявал си и провали. Какво обаче движи успеха на някои от големите компании? Как това да плуваш срещу течението може да даде силен тласък на твоето начинание? Отговори на тези и други въпроси получаваш по време на събитието.
От лектора научаваш още:

защо сегментирането, позиционирането и идентичността са важни;
какви са ползите от проучването и определянето на целевата аудитория;
защо е важно да изградиш стратегия с фокус върху потребителското бранд изживяване.

За кого е подходящо събитието

За собственици на бизнес.

Лектори

Любен Гешев е дигитален експерт с над 10-годишен опит. Част от екипа на The UPstreamers.
Ива Иванова е маркетинг експерт с над 20-годишен опит и основател на Hub Ahead и The UPstreamers.

Участието е без такса, с предварителна регистрация.

Digital4Pleven – конференция на живо в Плевен
2023-11-25 09:30 - 15:00 | МУ “Плевен”, зала “Амброзия”, "Климент Охридски" №1, Плевен, Bulgaria
Ако живееш в Плевен и региона и развиваш собствен бизнес с онлайн присъствие, посети конференцията. Лекторите говорят за дигиталната комуникация и визуалното съдържание – все теми, които вълнуват всеки електронен бизнес. По време на събитието не само получаваш много нови знания, но и създаваш контакти; обменяш опит с други предприемачи.
От лекторите научаваш как да:

хакнеш социалните мрежи, а не те теб;
създадеш визуално съдържание, което привлича и продава;
използваш изкуствения интелект в своя полза.

Влез в сайта на събитието и виж какво още те очаква.
За кого е подходящо

За всички, които развиват собствен бизнес.

Лектори

Лектори са експерти в различни сфери на дигиталния маркетинг. Научи повече за тях от страницата на конференцията.

Участието е без такса, с предварителна регистрация.

Социално предприемачество: Как се изгражда платформа за STEM-образование за ученици – събитие на живо
2023-11-28 19:30 - 20:30 | Campus X, бул. Александър Малинов 31, София
Имаш идея за STEM платформа, която да е в полза на децата или подрастващите? Не я отлагай във времето. Направи първата крачка към реализацията ѝ възможно най-скоро. Ако не знаеш каква да бъде тя, започни с вдъхновение. Включи се в събитието, организирано от DEV.BG. Защо да го направиш? Създателят на „Млад Изобретател“ ти разказва за своята идея и пътя към извървяването ѝ. От лекторите научаваш още:

как да привлечеш вниманието на бизнеса;
какви са технологичните предизвикателства през подобна платформа;
какви са технологиите, използвани за „Млад Изобретател“.

За кого е подходящо събитието

За хора, които имат идея за стартъп в сферата на образованието и технологиите.

Лектори

Костадин Недев е летец-пилот и съосновател на STEM-образователната платформа „Млад Изобретател“.
Иван Добрев е старши Full Stack разработчик в Amdaris. Има дългогодишен опит в сферата на информационните технологии.

Събитието е без такса, но е част от потребителската група IT Entrepreneurship.

IAB Digital Day 2023 „Оптимизиране на интелекта“ – конференция на живо
2023-11-29 | Интер Експо Център, бул. "Цариградско шосе" 147, София
IAB Digital Day е технологична конференция, която тази година си поставя за цел да излезе извън установените рамки. Как го прави? Като хвърля светлина върху човешкия потенциал и изкуството. Включи се, ако искаш да знаеш как всеки от тези аспекти влияе помежду си върху бизнеса. Лекторите споделят с теб и своите възгледи за технологичното десетилетие, в което навлизаме. Работният език е английски.
Част от въпросите, които се дискутират, са:

как да използваш AI в маркетинга;
какво е бъдещето на електронната търговия;
защо измерването на вниманието е толкова важно днес;
какво е мястото на младите хора в технологичната революция.

Програмата на събитието предвижда и два уъркшопа. Повече информация намираш в сайта.
За кого е подходящо

За собственици на бизнес и всички, които се интересуват от дигиталните технологии.

Лектори

Лекторите са експерти в сферата на маркетинга и специалисти на ръководни позиции в технологични компании. Имената им и повече за тях научаваш от страницата на IAB Bulgaria.

Участието е с такса, с предварителна регистрация.

Freelancers On the Road with Robert Vlach – a freelancer meetup – среща на живо
2023-12-04 14:00 - 21:00 | NETWORKING Premium Gurko Panorama, ул. „Ген. Гурко" 16, София, Bulgaria
Работиш като фрийлансър от дълго време. Харесваш свободата си, но това, което ти липсва понякога, е работната среда и общуването с колегите. Събитието е чудесен повод да се запознаеш с професионалисти, да обмениш опит, да научиш нови неща и въобще да се почувстваш като част от твоята общност.
На гости в София, за да представи книгата си „Пътят на фрийлансъра“, идва Роберт Влах. Визитата му е част от инициативата FREELANCERS ON THE ROAD – поредица от срещи с местни фрийланс общности.
Ела в Networking Premium, за да:

се включиш в дебат за работата на свободна практика с Роберт Влах (от 19 до 21 ч. – води се на английски език);
се запознаеш с много специалисти от различни сфери;
създадеш нови контакти.

В коуъркинг пространството те очаква уютна и приятелска среда за срещи и общуване.
За кого е подходящо събитието

За всички, които работят на свободна практика.

Лектор

Роберт Влах е бизнес консултант, който работи с фрийлансъри и собственици на бизнес. Преди почти 20 години основава една от най-големите общности на хората със свободни професии в Европа, която впоследствие прераства в Freelancing.eu.

Участието е без такса, не се изисква предварителна регистрация.

ChatGPT: Най-важното изобретение от интернета насам – уебинар
2023-12-07 19:00 - 21:00
Темата за изкуствения интелект е широко обсъждана. За и против, има ли полза от него, каква е тя и т.н. AI вече е част от нашата реалност и е по-добре да се фокусираме върху използването му, за да допринесем за собственото си развитие. По време на уебинара разбираш как ChatGPT може да те направи в пъти по-продуктивен. Лекторът споделя с теб и добри практики при използването му.
Очаква се, че в следващите 10 години хората ще използват ChatGPT така, както днес Google. Изцяло от теб зависи дали и колко бързо ще се адаптираш към промените.
За кого е подходящо събитието

За всички, които искат да научат повече за ChatGPT.

Лектор

Илия Вълчанов е предприемач, основател на 3 компании в сферата на технологиите и изкуствения интелект. Преподава data science и AI в платформата Udemy.com.

Участието е без такса, с предварителна регистрация.

От самоук аниматор до анимационно студио – уебинар
2023-12-07 19:00 - 21:00
Обичаш да твориш и искаш да се развиваш в креативна сфера. Анимацията е най-голямата ти страст и в момента правиш първи стъпки към професионалното израстване. Включи се в уебинара, полезен ти е и има много какво да научиш. Ина Гавазова не само ти споделя примери от практиката, но и ти разказва за своя собствен дългогодишен професионален път. От нея черпиш и вдъхновение, и познания.
По време на събитието научаваш как да:

продаваш работата си;
намираш дългосрочни партньорства;
създадеш свой креативен екип.

Уебинарът има за цел да мотивира всеки, който иска да се занимава с дизайн или анимация.
За кого е подходящо събитието

За начинаещи фрийлансъри и творчески личности.

Лектор

Ина Гавазова е създател и творчески директор в студио „Кашу“. През годините е преминала през фрийланса, създаването и разрастването на студио. В момента тя е и ментор и учител по анимация. Повече за нея научаваш от страницата на SoftUni Creative.

Участието е без такса, с предварителна регистрация.

„Коледна магия“ – работилница във Варна
2023-12-09 15:00 - 18:00 | The Social Teahouse, ул. Преслав 53, Варна
Коледа наближава със страшна скорост, но те кара да усетиш магията ѝ много преди да е дошла. Независимо колко работа имаш или колко добър специалист си, подари си няколко предпразнични часа в „Социалната чайна“ с детето. Хем ще се откъснеш за кратко от работните ангажименти, хем малчуганът ще се забавлява. Бонус са новите приятелства, които ще завържете.
А какво точно ще правите там? Ще украсявате джинджифилови къщички с всевъзможни лакомства. Можете да носите своите любими бонбони или да използвате от тези на „Чайната“.
Всички материали са осигурени, нужно ви е само коледно настроение.
За кого е подходящо събитието

За родители и деца

Участието е платено, с предварителна регистрация във Фейсбук или на телефон 088 461 4108.

„7 причини защо изкуственият интелект няма да заличи WordPress индустрията…скоро“ - уебинар
2023-12-13 19:00 - 21:00
Имаш блог или онлайн магазин в WordPress? Искаш ли да разбереш как да използваш изкуствения интелект така, че да подпомогнеш работата си в платформата? Включи се в уебинара, от лектора научаваш много нови неща. Фокусът е върху:

различните възможности за използване на AI в платформата;
ползите от изкуствения интелект.

За кого е подходящо събитието

За всички, които поддържат блог, сайт или магазин в WordPress.

Лектор

Симона Георгиева е собственик на дигитална агенция Webbies и над седем години работи с WordPress за клиенти от цял свят.

Участието е без такса, с предварителна регистрация.

„Работа като фрийлансър в Upwork с 4-часова работна седмица“ - уебинар
2023-12-13 19:00 - 21:00
Обмислял си много пъти възможността да напуснеш офис средата и да преминеш на свободна практика. Намираш за вълнуваща идеята да работиш за себе си и сам да подбираш проектите си.
Ако е така, включи се в събитието. Лекторът споделя с теб:

защо е избрал пътя на фрийлансъра;
какви са плюсовете и минусите на свободната професия;
какви са предимствата на платформата Upwork.

За кого е подходящо събитието

За специалисти, които обмислят да започнат работа на свободна практика.

Лектор

Ясен Димитров стартира кариерата си през 2002 година като графичен дизайнер, впоследствие работи като Front-End програмист и ръководител на екип. През 2017-а прави първите си стъпки в Upwork, а в момента ръководи малка агенция.

Събитието е без такса, с предварителна регистрация.

„Как да финансираме чрез публиката некомерсиални издателски проекти? Практическа презентация“ – хибридно събитие
2023-12-14 13:00 - 15:00 | Гьоте институт, ул. Будапеща 1, София
Писането е твоята страст? Има какво да кажеш или да разкажеш на хората, рисуваш умело световете на героите си и мечтаеш някой ден да издадеш своя книга. Иска ти се да я видиш по големите щандове на книжарниците. Наясно си обаче, че сам трябва да спонсорираш издаването ѝ. Обмислял ли си възможността за т.нар. crowd-funding – финансиране чрез публика?
Ако идеята ти се струва интересна и искаш да научиш повече, включи се в събитието. По време на срещата научаваш какви са:

принципите и тънкостите на crowd-funding;
проблемите и трудностите пред теб;
хитростите, които можеш да използваш, за да успееш в начинанието си.

Включи се на живо в Гьоте-институт или онлайн. За да участваш дистанционно, напиши мейл до Лора Коцева (Lora.Kozeva@goethe.de) или от Ася Захариева (kx@kx-publishing.org) и поискай линк за достъп.
За кого е подходящо

За хора, които се интересуват от crowd-funding възможностите.

Лектор

Барбора Баронова работи в независимо издателство в Прага и до момента е реализирала 13 успешни проекта, финансирани чрез публика. Тя е писателка, журналистка, член на Чешката асоциация на писателите.

Участието е без такса, не е необходима регистрация.
